b'\n_START_ARTICLE_\nKevin Hayes\n_START_SECTION_\nUra\n_START_PARAGRAPH_\nHayes pelasi vuodet 2011\xe2\x80\x932014 Hockey Eastissa Bostonin yliopistossa. Ensimm\xc3\xa4isten kolmen kautensa aikana h\xc3\xa4n teki 17 maalia ja yhteens\xc3\xa4 67 pistett\xc3\xa4. Viimeisen\xc3\xa4 vuotenaan h\xc3\xa4n muodosti ketjun nykyisten Calgary Flamesin pelaajien Bill Arnoldin ja Hobey Baker Awardin vuonna 2014 voittaneen Johnny Gaudreaun kanssa. H\xc3\xa4n teki kauden aikana 28 maalia ja sy\xc3\xb6tti 39 eli tuplasi kolmen ensimm\xc3\xa4isen kauden aikana saamat pisteens\xc3\xa4. H\xc3\xa4n oli Hobey Baker Awardin kymmenen parhaan ehdokkaan joukossa ja h\xc3\xa4n on ker\xc3\xa4nnyt mainetta kahden suunnan hy\xc3\xb6kk\xc3\xa4\xc3\xa4j\xc3\xa4n\xc3\xa4, jolla on tuottelias laukaus ja joka on hyv\xc3\xa4 ylivoimalla. H\xc3\xa4net nimettiin Beanpot -turnauksen arvokkaimmaksi pelaajaksi._NEWLINE_Chicago Blackhawks menetti oikeutensa Hayesiin 15. elokuuta 2014, kun ei ollut tehnyt h\xc3\xa4nen kanssaan sopimusta. 16. elokuuta h\xc3\xa4nest\xc3\xa4 tuli rajoittamattomasti vapaa pelaaja. Hayes ja New York Rangers solmivat 20. elokuuta tulokassopimuksen.'